S-1104/2021

Mál þetta, sem dómtekið var 30. júní sl., er höfðað með ákæru lögreglustjórans á Suðurnesjum 10. maí 2021 á hendur ákærða, E-kk-þgf Á-kk-þgf H-kk-þgf, kt. [...], [...], Vogum;

„fyrir eftirfarandi umferðarlagabrot:

I

Með því að hafa, sunnudaginn 20. desember 2020, ekið bifreiðinni [...] á Ártúnshöfða, við bensínstöð N1, Reykjavík, sviptur ökuréttindum og undir áhrifum ávana-og fíkniefna sem bönnuð eru á íslensku yfirráðasvæði (í blóði mældist amfetamín 540 ng/ml og tetrahýdrókannabínól 4,4 ng/ml) og því ekki verið fær um að stjórna bifreiðinni örugglega.

Telst þessi háttsemi ákærða varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Mál nr. 007-2020-75666

II

Með því að hafa, fimmtudaginn 31. desember 2020, ekið bifreiðinni [...] um hverfið Ásbrú, Reykjanesbæ, m. a. eftir Skógarbraut, Virkisbraut og síðan utan vegar að Klettatröð, inn Klettatröð, Heiðartröð, inn á bifreiðarplan við Klettatröð og Kliftröð, og loks niður brattan og torfæran stall við enda Kliftraðar, allt án þess að sinna merkjum lögreglu um að stöðva aksturinn, sviptur ökuréttindum og undir áhrifum ávana- og fíkniefna sem bönnuð eru á íslensku yfirráðasvæði (í blóði mældist tetrahýdrókannabínól 2,8 ng/ml) ogþví ekki verið fær um að stjórna bifreiðinni örugglega.

Telst þessi háttsemi ákærða varða við 6. mgr. 7. gr., 1. mgr. 31. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

Mál nr. 008-2020-13213

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar, sbr. 101. gr. umferðarlaga nr. 77/2019.“

Kröfur ákærða í málinu eru þær að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Við þingfestingu máls þessa játaði ákærði brot sín án undandráttar. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Samkvæmt vottorði sakaskrár ríkisins hefur ákærði í þrígang gengist undir sektargerð lögreglustjóra vegna umferðar- og fíkniefnalagabrota. Það sem hér skiptir máli er að 20. maí 2020 gekkst ákærði undir sektargerð þess efnis að hann greiddi 250.000 króna sekt og sætti sviptingu ökuréttar, meðal annars vegna aksturs undir áhrifum ávana- og fíkniefna. Þá gekkst ákærði undir sektargerð 3. desember sl. þess efnis að hann greiddi 420.000 króna sekt og sætti sviptingu ökuréttar í þrjú ár frá 20. maí 2021 að telja vegna aksturs undir áhrifum ávana- og fíkniefna og sviptur ökurétti.

Með brotum sínum nú hefur ákærði ítrekað öðru sinni brot gegn ákvæðum 45. gr. a. eldri umferðarlaganr. 50/1987 og 50. gr. umferðarlaganr. 77/2019. Samkvæmt því og að brotum ákærða að öðru leyti virtum þykir refsing hans með vísan til dómvenjuréttilegaákveðin fangelsi í 45 daga.

Samkvæmt framansögðu ber í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019 að svipta ákærða ökurétti ævilangt frá birtingu dóms þessa að telja.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins. Ákærði dæmist því til að greiða þann sakarkostnað sem tilgreindur er á framlögðu sakarkostnaðaryfirliti lögreglustjóra, samtals 217.814 krónur. Ákærði greiði einnig þóknun skipaðs verjanda síns, J-kk-ef E-kk-ef lögmanns, sem eftir umfangi málsins þykir hæfilega ákveðin svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, E-kk-nf Á-kk-nf H-kk-nf, sæti fangelsi í 45 daga.

Ákærði er sviptur ökurétti ævilangt frá birtingu dóms þessa að telja.

Ákærði greiði 323.834 krónur í sakarkostnað, þar með talda þóknun skipaðs verjanda síns, J-kk-ef E-kk-ef lögmanns,106.020 krónur að virðisaukaskatti meðtöldum.

K-kk-nf H-kk-nf